قل هذه سبيلي ادعو الى الله على بصيرة انا ومن اتبعني وسبحان الله وما انا من المشركين ورحمة الله وبركاته الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك
يرجع الامر كله ولما جل ذنبي وضاقت مذاهبي جعلت الرجا مني لعفوك سلما تعاظمني ذنبي. فلما قرنته بعفوك ربي كان عفوك اعظما لبيك وسعديك والخير كله كله في يديك والخير كله في يديك والشر ليس اليك
انا بك واليك تباركت وتعاليت استغفرك واتوب اليك اللهم صل على عبدك ونبيك وحبيبك ووليك وصفيك ورسولك محمد صلى الله عليه وسلم. ثم اما بعد يا ترى يا جماعة سؤال بنبدأ به حلقة الليلة نص درجة في السانوية العامة يفرق قد ايه؟ ياه نص درجة في مجموع السانوية العامة
يفرق كتير جدا. ده ممكن يخلي الطالب بدل ما يدخل الكلية اللي هو عايزها في البلد بتاعته يروح في اقصى جنوب بلده او اقصى شمال البلد في كلية تانية خالص في كلية ما كانش عايز يدخلها. نص درجة في السانوية العامة يفرق كتير يفرق كتير اوي. طب يا ترى يا جماعة حسنة يوم القيامة تفرق قد ايه
زي ما نص درجة بيفرق في الدنيا بالزبط عند بتوع السانوية العامة. الحسنة يوم القيامة هتفرق كتير والله يا جماعة. حسنة ممكن تقف على مصير انسان. يلف خمسين الف في سنة يدور على حد يدي له حسنة عشان ينجو من النار. او ينجو ان كافة السيئات هي اللي تطب على الحسنات. يدور على حسنة. حسنة ممكن تفرق معك كتير اوي. حسنة
ممكن تفرق معك كتير اوي. حاسس ان ممكن تفرق معنا ما بين الجنة والنار او حتى في مقامات الجنة ما بينها وبين بعضها. انا عايز اقول ايه ؟ فيه ناس لما بتسمع الكلام عن الاخرة والكلام عن
الجنة والكلام عن النار والكلام عن الموت بتقول ياه ياه احنا والله العزيم عايزين ربنا. وعايزين طريق ربنا. ده احنا عايزين نتوب وعايزين نسيب. عايزين نبقى احسن من الحال اللي احنا فيه ده. عاوز
مش قادر عاوز وكل مرة احاول ان انا اقرب من ربنا اكتر شهواتي تغلبني تاني وضعفي يغلبني تاني. انا مرة فكرت اسيب التدخين وعزمت ان انا هسيبه. بس بعدها بشهر نزلت ركبت مع صحابي تاني. اللي على يميني بيدخن. واللي على شمالي بيدخن. قاومت على قد ما قدرت. وفجأة لقيت نفسي
بخطف سيجارة من واحد وبشربها تاني وانا انا التزمت وتبت ورجعت وعرفت ربنا بس فيه معصية مش قادر على نفسي فيها كل ما اجاهد نفسي ان انا ابعد عنها ارجع اقع تاني. ارجع اقع. احبط وبعد كده اقوم تاني. واحاول واجاهد نفسي وافضل فترة وبعد كده تاني
تاني ارجع اقع تاني. ياه! ده انا عاوز. عاوز عاوز والله العظيم بس مش قادر. وانا انا انا تبت لربنا. ولبست وعرفت ربنا والحمد لله سبت المعاصي كلها. بس نفسي ان انا ابقى احسن. انا عارفة ان انا كده لو قابلت ربنا على الوضع اللي انا عليه. لأ مش ده اللي يرضي ربنا. انا
اللي انا فيه ده مش ده اللي انا عايزاه. انا عايز ابقى صوامة. قوامة. انا عايز اطلع في الدين اكتر من كده. انا عايزة بس مش قادرة. عاوز بس مش قادر. عنوان كبير اوي
بيضم ناس كتير اوي مننا يا جماعة. عايزين ربنا بس مش قادرين على نفسهم. تخيلوا ان النوعية دي ربنا سبحانه وتعالى نزل سورة من اروع اعظم سور القرآن في النوعية ديت. في النوعية دي اللي عايزين بس مش قادرين سورة ايه؟ سورة القيامة. سورة القيامة تعالوا نعيش الليلة مع سورة القيامة. ونشوف
اللي عاوز بس مش قادر يوصل لربنا ازاي. قال تعالى لا اقسم بيوم القيامة. لا اقسم لا اقسم ده ايه. لا اقسم دي كلمة غضب زي ما اقول لك انا مش هحلف. بس الموضوع ده انت لو ما عملتوش انت حر لا اقسم
كلمة غضب ربنا غضبان! طب ايه اللي غضب ربنا! يا ترى ربنا غضب بسبب معصينا! ولا بسبب مكابرتنا! ولا بسبب عنادنا! ولا بسبب تودده لنا بالنعم وللاسف جحودنا اليه بالمعاصي. يا ترى ربنا غضب ليه يا جماعة؟ ولا بسبب ان احنا مش راضيين نعترف ان احنا لسة مش قريبين من ربنا. يا ترى ربنا غضب ليه؟ ربنا لما غضب
قوم لوط سيدنا جبريل على على جناح من ستميت جناح. شالهم ورفعهم للسما وهبدهم وخسف بهم الارض. وبعد كده السما رجمتهم بالحجارة رقبتهم بحجارة مسومة. الله لما يغضب يحصل ايه؟ كل اسباب غضب ربنا على الاقوام اللي في القرآن موجودة في مجتمعنا الوقتي
موجودة في امة الاسلام الوقتي. كل اسباب غضب ربنا على قوم عاد. وعلى قوم صالح وعلى قوم لوط كلها موجودة دلوقتي في المجتمع اللي احنا عايشين فيه. لا اقسم الملك غضبان. طب غضبان ليه يا رب؟ لا اقسم بيوم القيامة ايه يوم القيامة ده ؟ ده خمسين الف سنة. خمسين الف سنة! خمسين الف سنة الرسول عليه الصلاة والسلام
يخبرنا ان اللي عنده مواشي انعام ابقار غنم ما بيطلعش الزكاة بتاعتها. تأتي يوم القيامة المواشي دا هي نفسها. تطأه باقدامها وتضربه برؤوسها كل ما تخلص ترجع تاني. تطأه باقدامها وتضربه برؤسائها. تخلص ترجع تاني خمسين
الف سنة يعني ممكن ناس تفضل الخمسين الف سنة في عزاب! تفضل طول يوم القيامة في عزاب! الله اكبر! يا جماعة انتم متخيلين منزر! احنا الوقتي على وجه الكرة الارضية
ستة مليار بني ادم. ولسه قل لسة كم مليار على ما يوم القيامة يقوم. وكام مليار ماتوا في تاريخ البشرية. تخيل لو ميت مليار بني ادم يوم القيامة بعثوا كلهم
في وقت واحد. متخيل لحظة تطاير الصحف ميت مليار صحيفة كلنا واقفين كده ميت مليار بني ادم. ميت مليار صحيفة جايين متطايرين. وكلنا بنبص وقلوبنا مرتجفة خلاص شعرنا شاب من كتر الرعب. يا ترى اي صحيفة من دول هتقع في ايدي؟ ويا ترى الصحيفة تبقى مليانة حسنات ولا سيئات؟ ويا ترى هتقع في اليمين ولا في الشمال؟ منزر
يوم القيامة ياما يوم فيه اهوال. لا اقسم بيوم القيامة ولا اقسم بالنفس اللوامة. ياه! بس النفس اللوامة اللي هي مين اللي هو عاوز بس مش قادر. النفس الاهمى اللي هو مين فينا يا جماعة؟ النفس اللوامة اللي التزم وتاب وعرف ربنا بس لسة فيه معصية مش قادر يسيبها
في معصية مش قادرة تسيبها. النفس اللوامة المذبذب. اللي شوية صح وشوية غلط. شوية مجتهد في الدين وشوية عنده فتور. شوية مقبل وشوية معرض سطر وسطر. الصحيفة بتاعته سطر وسطر. ده لما يمشي من على الصراط هيقوم ويقع ويقوم ويقع. ويقوم ويقع وتسفعه النار مرة ويخطو مرة ليه؟ لانه
كان في الدنيا بيقوم ويقع. فالصراط كزلك هيقوم ويقع. النفس اللوامة مين يا جماعة؟ النفس اللوامة اللي بيعصي ربنا بيقول انا بلوم نفسي ان انا بعصي ربنا بس مش قادر
مش قادر اعمل اللي ربنا طالبه مني. او اللي بيطيع ربنا وتاب الى الله بس عايز يبقى احسن ومش قادر يبقى احسن. النفس اللوامة اللي تيجي تقول تب سب يقول لك مش قادر اللي تيجي تقول له صم قم يقول لك مش قادر. طيب يا اللي بتعصي ربنا انت تقدر على مقامع الحديد من
العزاب على شفير جهنم؟ لأ. طب انت تقدر ان قبرك يبقى تموت من جبر تحت الارض؟ لأ لأ لأ ما اقدرش طب انت تقدر انك وانت ماشي من على الصراط لسان دهب لسان له بياخدك الى قاع جهنم والعياذ بالله لأ ما اقدرش ما اقدرش على الحاجات دي. ازا كنت ما تقدرش على عاقبة المعصية
ما تعصيش ازا كنت ما تقدريش على عاقبة الاعراض ما تعرضيش ازا كنا يا جماعة ما نقدرش على عاقبة الغفلة ما نغفلش. يا جماعة مش قادرين ليه؟ هو فيه ايه في الدنيا سهل؟ ايه في الدنيا سهل؟ لو انا قلت لك ان يبقى عندك خمسة مليون جنيه
سهل ولا صعب؟ صعب اوي. طب انك تحضري ماجستير ودكتوراة صعب جدا. طب اشمعنى الدنيا بيهون علينا الصعب فيها والاخرة مش عايزينها تبقى صعبة؟ اشمعنى الدنيا بنضحي عشانها لو الاكل مش عايزين نضحي عشانها. اشمعنى الدنيا راغبين فيها؟ عايزين الزيادة والاخرة زاهدين فيها. مش عايزين نزيد اي حاجة وخلاص. ولا اقسم بالنفس
لوامة. النفس اللي مستعبدة للمعصية. اللي المعصية مستعبداها مرة. احد الشباب توفي الى رحمة الله. موت فجأة. فزهبت الى الكلية بتاعته عشان اشوف اليافطة بتاعة العزاء هتبقى فين ؟ عشان اروح اصلي الجنازة عليه في بلده واشوف العزاء. دخلت الكلية لقيت اليافطة متعلقة فيها نعي آآ هزا الاخ الله يرحمه
ولقيت تحت النعي بالزبط شلة ولاد وبنات قاعدين يجروا ورا بعض ويلعبوا مع بعض ويهزروا مع بعض قلت سبحان الله العزيم. اهم دول يقينا مقهورين على صاحبهم بس المعصية مستعبداهم. مش قادرين يسيبوا المعصية. النفس اللوامة يا جماعة. النفس اللي عايشة معذبة. خدوا بالكم. انا عايز اقول لك
وعايز اقول لك حاجة اتنين معزبين في الدنيا دي عمرهم ما يستريحوا ابدا اللي بيعصي ربنا بس في قلبه خير فكل ما يعصي ربنا ويمشي في طريق المعصية او يعمل معصية او يتفرج على حاجة ربنا حرمها او يسمع حاجة ربنا حرمها او يطلع مشوار ربنا حرمه يرجع تاني يتعزب
متقطع من جواه وهو بيعصي ربنا. يبقى اول واحد متعزب اللي بيعصي ربنا وفي قلبه خير. والتاني اللي بيطيع ربنا. اللي بيتفرج عليها دلوقتي بس في قلبه شهوات في قلبه دنيا فهو معنا بيسمع كلام الدين بس الدنيا لسة في قلبه فبيسمع الدين بس هو مشدود للدنيا تعبان لانه نفسه في الدنيا امال مين
ان ما فيش في قلبه غير ربنا سبحانه وتعالى. اللي فصل لطريق ربنا سبحانه وتعالى. ولا اقسم بالنفس اللوامة. ايحسب الانسان ان لم نجمع عظامه؟ هو الانسان فاكر ربنا ما يقدرش يجمع العظام بتاعته تاني لما الانسان بيدفن تحت التراب ويبدأ يتعفن ويبدأ يتحلل ويبدأ يبقى تراب وجزء من التراب ييجي في مشرق الارض وجزء في مغرب الارض
وكل حتة من جسمه تطير في حتة من الارض. ويأذن الله يوم القيامة ان كل واحد زرات التراب بتاعة جسمه تتجمع تاني. وانت نايمة كده تحت التراب وانت نايم تحت الارض يبدأ جسمك يتجمع حتة من الشرق وحتة من الغرب ايديك تتجمع رجليك تتجمع عينيك شعرك وشك بوقك لسانك كبدك كل حتة
تتجمع وبعد كده ينفض التراب ويطلع الانسان. تطلع تبص حواليك كده كل اللي حواليك من الاكفان بتتقطع فجأة والبشر بيطلعوا منها. منزر كفاية ان هو بيتقطع منزر رهيب. وبعد كده تبص تلاقي كل الناس بتتجمع هي كمان. الناس دي بتتجمع واللي على يمينك بيتجمع وتطلع تلاقي ملايكة رحمة وملايكة عزاب. يا ترى
ملايكة الرحمة دي مستنياني ولا ملكة العزاب والعياز بالله؟ يا ترى مين اللي مستنيني في الاتنين ويا ترى ابويا اللي جمبي واخويا اللي جمبي ويا ترى احبابي مين اللي مستنيهم في الاتنين
ايحسب الانسان ان لن نجمع عظامه هيجمع عظامنا كلنا والله العزيم. هيتجمع جسمك تاني ؟ بلى قادرين على ان يا بنانة نسوي ايه ؟ بنانة البنان اللي هو ايه ؟ اللي هو عارفة عقلة صابعك ده اهي ده اهي. عارف بصمة صابعك ده اهي اللي العلماء بيقولوا ما
ما فيش واحد على وجه الارض بصمة صابعه زي التانية. اهو ربنا بيقول لك انا مش هاجمع لك جسمك في الاخرة بس انا بصمة صابعك جلد بنانك ده هو. الجلد بتاع بصمة صابعك هيرجع لك زي ما كان. يعني ربنا هيرجع كل واحد مننا نسخة زي
مكان في الدنيا لدرجة بصمة الصابع ستة مليار بني ادم على وجه الكرة الارضية. ما فيش واحد بقدرة الملك بصمة صابعه زي التانية. كل واحد يوم القيامة يطلع ما فيش واحد باص بالضبعة زي التانية. وكذلك لما تتطاير مليارات الصحف. كل واحد اللي هيقع في ايده هو صحيفته هو بس. ما حدش لما ييجي يبص في الصحيفة
في عمل تاني غير العمل اللي هو عمله. بل يريد ايحسب الانسان ان لن نجمع عظامه. بلى قادرين على ان نسوي بنانه بل يريد الانسان ليفجر امامه. يعني ايه يفجر يعني؟ يعني ايه يفجر؟ يا جماعة الشهوات اللي في الدنيا مش مش بس شهوات نساء وشهوات مال. في
في الدنيا اسمها شهوة الفجور. شهوة الفجور والعياز بالله. شهوة الفجور اللي احنا عدنا بنشوفها في المجتمع بتاعنا الوقتي. اللي عدنا شف بنشوفه على الفضائيات دلوقتي اللي عدنا بنشوفها للاسف في الجامعات بتاعتنا وفي ساحات النوادي بتاعتنا وعلى الكورنيش وفي الشواطئ في الصيف اللي انت بتشوفها دلوقتي في
بتاعنا يفجر يعني ايه شهوة الفجور؟ الواحد اللي ربنا مدي له زوجة جميلة جدا ويروح يقع في جريمة الزنا مع امرأة لا يوجد عندها اي حظ من الجمال. دي شهوة نساء. لو شهوة نساء ما مراته اجمل. ده دي شهوة فجور. ده بيحب الحرام. هو بيحب الحاجة الحرام. الحاجة الحرام يميل لها. زي اللي بيسحب دخان السيجارة كده
ويقوم نافخ الدخان قدامه. وبينفخ الدخان ليه ؟ هو كل ما الدخان بيكبر بيحس انه بيكبر مع الدخان. هو مش عايز حاجة تمنعه. مش عايز حاجة تؤيده. مش عايز حد يقول له ممنوع
مش عايز حد يقول له حرام. بل يريد الانسان ليفجر امامه امامه. يفضل الطريق طول الطريق ما حدش يقول له ممنوع. ما حدش يقول له حرام. ما حدش يقول لي ان انا هتحاسب
ما حدش يقول لي ده صح وده غلط. يفجر شهوة الفجور زي الولد اللي في الجامعة اللي بيكلم ميت بنت. والبنت اللي بتكلم ميت ولد. هو لو شاوت نساء كان كلم واحدة بس. انما شهوة ان هو عايز يكلم مية بنت. عايز ما يبقاش فيه حاجة بتأيده
زي سواق الميكروباص اللي تلاقيه ماشي في الشارع مشغل الاغاني في الكاسيت بتاع الميكروباص يسمع الحي اللي على يمينه كله والحي اللي على شماله كله طب ليه ؟ ده لو شهوة كاست واغاني كان شغل على قده بس. انما دي شهوة فجور. بل يريد الانسان ليفجر امامه. يفضل طول الطريق
يفضل طول الطريق ما فيش اي حد يأيده. ما حدش يقول له ممنوع. آآ الفجور جاي اصلا من انفجار الماية. الماية اللي منطلقة ما فيش حاجة موقفاها. هو عايز ينطلق
ما فيش حاجة موقفاه. عايزة تبقى بنت استايل. عايزة تبقى بنت متحررة. عايزة تبقى فتاة متحررة على مزاجها. خدوا بالكم يا جماعة. خدوا بالكم. انا باقول لكل انسان عاصي. باقول لكل
صاحب نفس لوامة اقف اقف ما تنطلقش في طريق المعصية قبل ما تندم قبل ما ربنا هو اللي يوقفك. قبل ما ربنا يبعت لك حاجة في الدنيا يوقفك بها قبل ما ربنا هو اللي يقول لك تعال ما دام انت ما انتاش راضي تيجي. ما دام انت نافر عني ومعرض عني. اقف قبل ما ربنا هو اللي يوقفك. بل يريد الانسان ليفجر امامه
اسمع بقى ربنا بيعالج النفس النوامة ازاي ؟ اسمعي عشان تعرفي لو عايزة تعالجي نفسك تعالجيها ازاي ؟ اسمع لو عشان لو عايز تعرف ايه اللي تفتكره عشان تقدر انك
تتوب وتقدر انك تستقيم. وتقدر انك انت ترتقي في دين الله. تقدر ازاي؟ فاذا برق البصر الله اكبر. ايه يا رب! ايه اللي بيحصل يا رب! الانسان فجأة برق البصر انفجارات كونية حواليه من كل ناحية بتحصل يوم القيامة. يا جماعة بدأ. بدأت ساعة الصفر ولحزة الصفر اللي الكون كله مستنيها. احد الشباب
بيقول لي بيقول لي انا شفت رؤية ان انا كنت داخل الجامع. الادان بيدن وانا داخل الجامع. وانا داخل الجامع بابص في السما فوجئت ان كل المجرات والنجوم والكواكب كلها جاية جري على الارض. كلها هدمة على الارض
فبصيت للمنزر فاترعبت اتفزعت فبابص للناس هتعمل ايه لقيت الناس كلها ماشية ولا هاممها ولا بتبص ولا حد واخد باله. ابص في السما السما منزرها مرعب. النجوم والكواكب والمجارات جاية على الارض. وانا عايز ادخل المسجد والناس ماشية ولا حد حد بيفكر يدخل المسجد. قلت سبحان الله! فاذا
البصر ربنا بينزل الناس. والناس مش ملتفتة حتى للانزار. الانفجارات الكونية. الكرة الارضية دي عاملة زي زرة رمل في الصحراء الشرقية كده وسط المجرات والكواكب اللي حواليها. تخيل لو الصحرا دي قامت فيها عاصفة كل الرمل خبط في بعضه. كل المجرات والنجوم والكواكب خبطت في بعض. الارض ايه وسطها
انفجارات رهيبة بارق البصر. وخسف القمر وجمع الشمس والقمر. ايه ده! يعني ايه خسف القمر؟ خسوف القمر ان القمر ان الارض تبقى زي البتاع ده اهي كدهو. دي الارض والشمس على الناحية والقمر على ناحية. هو نفسه في القمر. ان الارض بقت في النص ما بين الشمس والقمر. هو ده الخسوف. فربنا بيقول وخسف القمر. اهو
خسف فبقت الشمس في ناحية والقمر في ناحية والارض ما بينهم ها وجمع الشمس والقمر. جمع على ايه؟ جمعوا على الارض. يعني ايه؟ يعني الارض هتضطهر في النص. ده دي البداية يا رب. ده ده العنوان يا رب. ده دي البداية بس كده يوم القيامة. يقول الانسان يومئذ اين المفر؟ اول كلمة
ينطقها الانسان يوميها. اهرب منين ؟ اروح فين ؟ المكان متحاصر. هاعرف فين ؟ اقرب من النار فين ؟ اقرب من النار اللي خمسة مليار ملك جايين يجروها ويسيطروا عليها اهرب منها فين ؟ والملايكة محاصرة المكان من كل جهة. اروح فين ؟ ما المكان كان في الدنيا متحاصر
يا اختي المكان كان في الدنيا متحاصر. يا حبيب قلبي مكان المكان متحاصر. كان فيه ملك يمين وشمال بيسجلوا عليك كل سكنة وهمسة. كان فيه الله من فوق سبع سماوات شهيد. كان
الارض اللي بتعصي ربنا عليها بتشهد عليك وبتسجل. الارض يا جماعة اللي تحتنا ديت مش ارض. دي اجهزة مراقبة. مراقبة علينا. يبقى الشاب كده راكب ميكروباص ومروح بيته وبيبصوا من الشباك يعدي ميكروباص تاني من الناحية التانية في بنت راكبة او واحدة راكبة
وبتبص من الشباك يقوم يبص لها بصتين تلاتة. المكان اللي بص لها فيه ده هو يشهد عليه يوم القيامة. الله اكبر! يشهد عليه! يا رب ده كانت في سانية سانية الارض تشهد عليها في السانية ديت. ايوة يا حبيب قلبي. بل يريد الانسان ليفجر امامه. يسأل ايان يوم القيامة. اي ان يوم القيامة
يعني ايه ايام يوم القيامة يا جماعة؟ ايام دي يعني حلني. يعني ايه حلني؟ يعني هو مش مكزب يوم القيامة. هي مش مكزبة بالحساب. بس يا سيدي امتى ؟ امتى كل واحد عنده طول امل؟ دي مصيبة الانسان. انه عنده طول امل، انه بيقول لك حلني على ما يوم القيامة ييجي. كل واحد مش متخيل
ممكن الليلة دي يقابل ربنا سبحانه وتعالى فيها. ما حدش ياما دفنا صحابنا بايدينا كانوا رايحين في مشوار ولا رايحين يوصلوا حد من اهاليهم. رجعوا متكفنين يا جماعة ودفناهم بايديهم
ربنا يعافي المسلمين جميعا يا رب. ولكن ده قدر من اقدار الله سبحانه وتعالى. يسأل ايام يوم القيامة. خدي بالك انت حياتك دي ستوب ووتش انت حياتك دي ستوب واتش عارفين الاستوب واتش عارفين الساعة اللي عدي تنازلي تنازلي تنازلي تنازلي سريع على طول كده انت حياتك من ساعة ما اتولدت اتضغط على الزرار
ومعدودة بعدد انفاس صدرك او عدد دقات قلبك او عدد لحظات عمرنا معدودة باللحزة يا جماعة. والاستوب ووتش شغال شغال واحنا لازم نفوق ولازم نلحق. عارفين اللي بيقول لك العمر لحزة! العمر فعلا لحزة. والمصيبة انها بتخلص في لحزة. هي لحزة بس بتخلص
فجأة ما فيش اي حاجة. العمر فجأة بيخلص وتلاقي العمر اتسحب من ايديك افرأيت الاية دي والله ياه! العلماء قالوا دي ازهد اية في كتاب الله. اكتر اية تكرهنا في الدنيا. افرأيت
ايت افرأيت افرأيتم يا جماعة افرأيت ان متعناهم سنين لو ركبوا كل العربيات ومسكوا كل الموبايلات اتفرجوا على كل القنوات وطلعوا كل الرحلات في جميع انحاء الدنيا. افرأيت ان متعناهم سنين
ثم ثم ايه يا رب؟ جاءهم ما كانوا يوعدون. جه الموت. جه الاجل. الانسان بيتولد لو حد شاف وليد مولود ايديه كده هو اتقبض على الدنيا ولو حد شاف واحد بيموت بيعمل كده اهو. خلاص ما خدش منها حاجة. خرج فاضي خرج فاضي من الدنيا. ثم جاءهم ما كانوا
ما اغنى عنهم ما كانوا يمتعون. لو قابلت ربنا بالفلوس الفلوس هتنفعك بايه؟ لو قابلت ربنا ببنت هتبقى كارسة تبقى مصيبة لو قابلت ربنا بعمارة العمارة هتنفعك في ايه ؟ ما اغنى عنهم ما كانوا يمتعون. يعني مهما اتمتعنا يا جماعة الدنيا منتهية. يسأل ايان يوم القيامة
حلني على ما اليوم ييجي ما ينفعش. يا جماعة ما ينفعش والله العزيم ما ينفع. احنا جايين هنا عشان نقعد نحرس في ارض الدنيا نحرس نحرس عشان نبات الاعمال الصالحة يطلع نقابل ربنا واحنا اثرياء في الدنيا
يا اخوانا يا اخوانا عايزين نستيقظ. يا اخوانا عايزين ننتبه. عايزين نفوق من غيبوبة حب الدنيا اللي حقنت قلوبنا وعادت متغلغلة مع دمنا بتغزي كل خلية جسمنا عايزين نفوق من الدنيا عايزين نعرف احنا جايين ليه ؟ انا عايزك تقف بس وتفكر. اقف كدهو بينك وبين نفسك. طب وبعدين ؟ طب ساعة ما انام على فراش الاحتضار
ايه عمر كله عدى والاقي الشريط بتاع ذكريات قاعد قدام عيني يعدي. كل معصية عملتها. وكل خطوة مشيتها. عمري راح. طب وبعدين؟ طب انا الوقتي استمتعت فين لزة المعاصي اللي انا عصيت ربنا بها؟ راحت. طيب وبعدين بقى ايه بقت الحسرة بتاعتها زي اللي اشترى عربية فخمة قوي بالتقسيط. دفع اول قسط طالع بالعربية في مشوار
العربية ولعت انتهت بقت شوية خردة. يفضل كل شهر وهو بيدفع القسط بتاع العربية يحصل له ايه؟ اه اللزة بتاعة العربية راحت. والحسرة والتمن هو اللي بقي. اهو ده ساعة
كده خلاص لزة المعاصي راحت واللي فضل اللي فضل انه يبقى في خلال تلات ساعات اول ليلة في القبر الانسان هيعيش فيها. وهيتسأل بقى عن تكاليفه هذه المعاصي يسأل ايان يوم القيامة. فاذا برق البصر وخسف القمر وجمع الشمس والقمر. يقول الانسان
يومئذ اين المفر؟ اروح فين ؟ المكان متحاصر ما هو كان متحاصر في الدنيا يقول الانسان يومئذ اين المفر؟ كلا لا وزر. ما فيش نجاة خلاص هتندم بعد ايه؟ هتبكي بعد ايه؟ هتعيط بعد
ايه ؟ الى ربك يومئذ المستقر. الى ربك الى ربك الى ربنا العظيم يومئذ المستقر الى ربك اللي انعم عليك وانت عصيته الى ربك اللي نهاك وانت ما انتهتش الى ربك اللي امرك وانت ما قطعتيش
الى ربك اللي اقبل عليك وانت اعربت عنه. الى ربك يومئذ المستقر. تخيل الانسان ساعتها متساء بقى سائق وشهيد مسكين وماشيين. انتم مودينا فين ده هتتسأل قدام ربنا سبحانه وتعالى. طيب انا مش خايف. انا ماشي معك اهو ما حدش يزقني. الهي يا ربك يومئذ المستقر. ينبأ
يومئذ بما قدم واخر. وهو قاعد غلبان كده يا عيني. قاعد غلبان. والصحيفة بتاعته قاعدة تقرأ تقرأ عليه. انت عملت كزا وعملت كزا وعملت كزا. يا نهار ابيض ابيض! ايه ده! طب انا هاروح فين من عاقوبة المعاصي اللي انا عملتها دي! ينبأ الانسان يومئذ بما قدم واخر. هيتقال لك اللي انت عملتيه. واللي كنت بتعمليه
واللي كنت ناوية تعمليه هيتقال لك اللي انت عملته واللي كنت بتعمله ساعة الموت واللي انت كنت ناوي تعمله. بما قدم واخر. لو شاب كان ناوي يقول لك بس ييجي الصيف
بس وشوفوا بقى لئن ادركت الصيف لترين مارينا والساحل الشمالي وراس البر ما اصنع لان ادركتم اجازة نص السنة ليرين شباب كلهم ما اصنع تخيلوا بقى والبنت اللي في سانوية عامة لان ادركت الجامعة انا بس هدخل الجامعة انا بس اجيب بس ولو حتى خمسين في المية في السانوية العامة وادخل
الجامعة ليرين بنات البلد بتاعتي كلها ما اصنع بما قدم واخر باللي عمله واللي كان لسة ناوي يعمله. نوايانا ايه؟ قلوبنا دي ناوية على ايه ؟ قلبك عزيمته انه هيعمل ايه في الايام الجاية ؟ قلبك بيتمنى ايه ؟ وجهت قلوبنا ايه يا جماعة؟ ينبأ الانسان يومئذ بما قدم واخر بعد ما يقعد
بقى ينبأ ينبأ وهو خلاص بينهار بينهار مش قادر. مش قادر لما بتطلع للصحيفة بتاعته. بل الانسان على نفسه بصيرة ولو القى معاذيره. لما بينهار بقى ويبكي يقعد يتوسل. طب خلاص طب ما علهش بل الانسان على نفسه بصيرا. انت عارف
انت عارف انك لما عصيت ربنا ربنا قفل لك صدرك قد ايه. وعشت في اكتئاب وضيق وخنقة قد ايه. وكانت الدنيا سودا في وشك قد ايه. وكنت تدخل في مشكلة
منها على مشكلة تانية ازاي ؟ انت عارف ان كل حاجة قفلت في وشك لما عصيته. وانت عارفة لما انت قطعتيه شرحت لك صدرك قد ايه ؟ وحبب فيك اللي حواليك قد ايه وييسر لك امرك وطريقك قد ايه. ونور لك بصيرتك قد ايه. وحسسك بسعادة قد ايه. ورزقك بعطاءات في الدنيا قبل الاخرة قد ايه
انت عارف من الانسان على نفسه بصيرة. انت عارف كويس اوي. نار الدنيا كانت بتعمل ايه؟ ازاي ما تعملش حسابك للنهار الاخرة؟ ازاي ما لكش عزر حجة لها وزر. ما حدش ينطق. ازاي ؟ ده نار الدنيا بنت عندها عشرين سنة في قسم الحروق في مستشفى الجامعة وربنا يعافينا يا رب. البنت شعرها اتحرق
الشوية اتحرق. واحد زميلنا داخل بيطبطب عليها فبيقول معلش يا حبيبي. الممرضة قالت له شل ايدك. ده بنت عندها عشرين سنة. ما هيش ولد. ما عدش عارف دي بنت ولا
ولد عشان خمس سواني خمس سواني ده لو كانت نص دقيقة ما كانتش وصلت مستشفى اصلا. كانت تفحمت والعياذ بالله. انما خمس سواني في نار الدنيا ادت الوضع. امال نار الاخرة انت عارفة كويس اوي كانت نار الدنيا بتعمل ايه. بل الانسان على نفسه بصيرة. ولو القى معاذير هتعتذروا بايه؟ لا تعتذروا
هتقولوا ايه ؟ انت عارف كويس اوي ان ايه كان الحلال وايه الحرام؟ ما تجادليش. انا ما كنتش اعرف ان ده حرام. ما كنتش اعرف ان الحجاب ده فرض. ما كنتش اعرف. ما كنتش اعرف
ان العلاقات دي محرمة في الاختلاط بين الولد والبنت او الرجل والمرأة. انا ما كنتش اعرف ده انا كنت باحسب التدخين مكروه. ولو التدخين كان مكروه. تخيل انت بتحب حد
والحد ده بيكره حاجة. لو عملت يوميا عشرين حاجة هو بيكرهها. يحبك؟ لا يمكن. طب لو التدخين ده مجرد مكروه؟ يعني ربنا بيكرهه كل يوم عشرين سيجارة. دي غير باب الانفاس بقى. تخيل يبقى انت بتحب ربنا. او كنت حريص على حب ربنا. او كنت حريص على اقامة
علاقة قوية وصلة قوية مع الله سبحانه وتعالى. بل الانسان على نفسه بصيرة. انت عارف كويس قوي. عينك دي بصت لايه. واتفرغت بها النهاردة على ايه ودنك دي سمعت ايه؟ وايدك دي اتصلت برقم مين على المحمول وكلمته. ولسانك ده اتكلم مع مين ليلة بل ليالي كاملة مع مين؟ والفجر
في وسط المكالمة ما تقومش تصلي لربنا في خمس دقايق ادان الركعتين بتوع الفجر. انت عارف وانت عارفة كويس اوي شعرك ده ياما زمان او الوقتي او لسة كده عصيت ربنا به قد ايه ؟ ومكياج وشك ده عصيت ربنا به قد ايه ؟ انت عارفة كويس اوي ، انت عصيت ربنا قد ايه ؟ اداك الجمال عصيتيه به. بل الانسان على نفسه
ولو القى معاذيره. انت بصت لها ليه؟ اصلها كانت حلوة يا رب. هو ده عذر! هي دي حجة! ما هيش حجة يا جماعة طب نعمل ايه يا رب؟ طب نروح فين يا رب؟ طب نتصرف ازاي؟ يا رب طب طب طب طب طب نرضيك ازاي؟ طب ده يوم القيامة اللي طلع صعب جدا. طب ننجو من اهوال اليوم العزيم ده ازاي
خمسين الف سنة. ده انا لو قعدت اقول لكم الوقتي سنة سنة خمسين الف مرة كلكم هتقفلوا التليفزيون وتقوموا ما حدش هيصبر على كلمة سنة انها تتقال خمسين الف مرة. ما بالك انك هتعيش سنة سنة يوم يوم ساعة ساعة فيهم. ما بالك
احنا مستهترين بيوم الحساب ليه ؟ طب الحل ايه يا رب؟ طب دا انجو ازاي خلاص يا رب؟ احنا سلمنا. انا انا عايز بس مش قادر بس انا يا رب لو يعني لو انت اديتني علاج يا رب
لو اتكتب لي روشتة وعرفت علاجي ايه ؟ انا يا رب والله العزيم انفزها. وانا والله يا رب. لو انت عرفتني علاجي ايه ؟ انا هانفزها يا رب. وهابقى عندي عزيمة في دينك يا رب
ايه العلاج يا رب؟ لا تحرك به لسانك لتعجل به. اللي هو ايه؟ القرآن. القرآن! القرآن هو العلاج! اه بس مش الاية دي كان ربنا بيكلم النبي لا لا لا لا ده بيكلم النبي وبيكلمنا احنا ورا النبي. بيقول للنبي سب القرآن ينزل على قلبك قبل ما تحفزه. سبه الاول ينزل على قلبك. قبل ما تهتم انك تبلغه للصحابة
ربنا بيقول لي وبيقول لك وبيقول لك سيبوا القرآن ينزل على قلوبكم يا جماعة. يا جماعة القرآن هو العلاج بتاعنا. شف الرسول عليه الصلاة والسلام بيقول ايه في الحديس الصحيح. ركزي معي اوي
اوي اوي في الحديس ده. ركز معي بقلبك. انا عايز كل واحد منكم الوقتي قلبه معي. قلبه ما يفكرش في حاجة تانية. انا عايزك تركز معي في الكلام ده. ربنا بيقول وما كنا معذبين
حتى نبعث رسولا. احنا بنسمع الكلام عشان نقرب يا جماعة. اسمعي معي. وان صاحب القرآن يلقى صاحبه حين ينشق عنه قبره. وهو طالع كده من تحت القبر والقبر اتشق والتراب اتنفض ويلاقي نفسه طلع لقى
واحد في وشه هو مرعوب طبعا. الشمس على بعد ميل والظلمات وما هوش شايف حاجة. والدنيا ضلمة وسامع اصوات صراخ يمين وشمال. وما هوش عارف هو فيه ايه. يلاقي في وشه كده واحد
قل له من انت؟ هو لسة طالع اهو انت لسة طالعة انت لسة طالع من تحت القبر تلاقي واحد في وشك. من انت؟ فيقول له الا تعرفني؟ انا صاحبك القرآن. انا القرآن. انا صاحبك اللي كنا مصاحبين بعض في الدنيا. زي ما الاتنين الاصحاب ماشيين مع بعض كده. زي ما
بيمشوا مع بعض في الجامعة كده. انا صاحبك القرآن. انا اللي كنت بتصلي بي قيام ليل بالليل. انا اللي كنت بتقرا ورد القرآن بتاعك كل يوم بالنهار ما تنساهوش ابدا
انا اللي كنت بتحفظني في الدنيا وكان صدرك مليان باياتي. انا اللي كنت فاهمني وبتطبقني وبتعمل بي. انا صاحبك القرآن مش هسيبك. ده انا من اول في يوم القيامة من اول ما انشق عنك قبرك انا واقف مستنيك اهو هات ايدك. انا معك. معك وانت عملك بتتوازن على الميزان. انا معك النهاردة وانت بتعدي من على الصراط
انا معك وانت داخل تعرض على الله. انا معك وانت بتعرض على النار حجاب لك من النار. انا معك معي لغاية امتى؟ هتفضل معي لغاية امتى؟ ها ثم يقال اقرأ القرآن وارتقي ورتل
فان منزلتك عند اخر اية كنت تقرأها. ايه ده! اقرأ وارتق ورتل دي! دي بتتقال امتى! ده اخر لحظة في القيامة بقى واحنا طالعين في الجنة في درجات الجنة ان شاء الله. الله! يعني القرآن من اول لحزة حين ينشق عنك قبرك لاخر لحزة وانت بتطلعي في درجات الجنة ما سابناش
خمسين الف سنة الله اكبر. انا عرفت الوقت يا رب ليه انت زكرت واتكلمت عن القرآن في وسط سورة القيامة؟ لان في وسط سورة القيامة. لان من اهوال القيامة بالقرآن. انا كده عرفت يا رب عرفت الروشتة. يا جماعة انا عايز الكلمة اللي انا قلتها دلوقتي ديت كل واحد انت وانت تكتبوها وتعلموها
في الاوضة عندكم وتفضلوا تفتكروها. كلمة ايه انت قلت دلوقتي كزا كلمة. كلمة فان منزلتك عند اخر اية كنت تقرأها. ايه ده! ايه الكلام الخطير ده! ايه الكلام اللي ما يتعداش ده! منزلتك عند اخر
كنت ايه تقرأها يعني مش كنت قرأتها لأ كنت تقرأها يعني كنت مداوم على قراءتها يعني مش مش برة قريتها اية لأ ده انت كنت دايما كل ما تخلصي ورد المصحف ترجعي بقى تبدأي الخاتمة من اول وجديد. تخلصي المصحف ترجعي الخاتمة من اول وجديد. فالايات دي كنت بتقريها طول عمرك على
طول الليل كانت في صدرك فان منزلتك عند اخر اية كنت تقرأها يا رب يا رب النبي عليه الصلاة والسلام ادانا مفتاح الاخرة خلاص ادانا مفتاح الفردوس الاعلى خلاص القرآن طول ما احنا مع القرآن اه اه لو قرينا القرآن بقلب مفتوح اه جبير بن مطعم المشرك اللي كان مشرك
بعد غزوة بدر يروح للمدينة عشان يفدي قصارة بدر. يوصل هناك والنبي عليه الصلاة والسلام بيصلي صلاة المغرب بالصحابة. يسمع سورة يسمع سورة الطور بيقول حتى ازا وصل رسول الله صلى الله عليه وسلم الى قول الله ان خلقوا من غير شيء ام هم الخالقون؟ حصل ايه
فكاد قلبي ان يطير. يطير. قلبه وهو مشرك يطير. في رواية مسند احمد رواية البخاري. كاد قلبي ان يطير. في مسند احمد فكانما صدع لها قلبي. كان قلبي اتشق نصين. ليه ؟ كان قلبي مفتوح. في رواية تانية
فظننت اني ساقوم من مقامي قبل ان يتنزل علي العذاب في مسند احمد ابن جبير ابن مطعم اسلم يوميها. اسلم! اسلم يعني ايه ؟ يعني غير مسار حياته بسبب سورة من القرآن سباحة؟ هو القرآن نازل عشان يغير مسار حياته
القرآن نازل عشان يعمل انقلاب في حياتك. القرآن يا جماعة نازل عشان يقلب حياتنا. لو انت قريت القرآن وحياتك ما اتغيرتش وما اتقلبتش. يبقى انت لسة ما فيش القرآن. لسة ما وصلتش للسما
ياه ياه لو قرينا القرآن بقلب مفتوح ياه! ياه! ده النبي لما جهر بسورة النجم. وابو جهل واقف. وابو لهب واقف. وامية ابن خلف والملعون عقبة ابن ابي معيط وعقبة ابن ربيعة وشيبة ابن ربيعة وصناديد الكفر الملاعين دول كلهم واقفين
قرأ سورة النجم لغاية ما وصل لاخرها فاسجدوا لله واعبدوا. مشركي مكة كلهم نزلوا مرغوا جبينهم ومناخيرهم في التراب لربنا من كتر ما حسوا بعظمة القرآن نزلوا خروا ساجدين لله سبحانه وتعالى. القرآن يا جماعة لو قلبنا اتفتح عليه هيغير حياتنا هيقلب حياتنا. وفوق
كل ده هنيجي يوم القيامة في اهوال القيامة انا صاحبك القرآن. انا نفسي ان ده يبقى ده في حياتك نفسي ان ده يبقى حلم حياتك يا حبيب قلبي. يا حبيب قلبي. انت لسة شاب صغير. او انت اب او والد كبير. او انت يا امي او انت يا اختي. او انت يا بنت يا صغيرة او
يا بنتي يا جماعة يا جماعة انا صاحبك القرآن ده حلم حياتنا. ان ساعة ما نطلع لانك انت لو ما لقيتش انا صاحبك القرآن. لو طلعت من القبر ما لقيتهوش
هتلاقي مين سائق وشهيد مستنيينك يبقى هو ده املنا في النجاة. املنا في النجاة يوم الدين هو القرآن كلا كلا ايه يا رب! مش ده اللي بيحصل مش ده اللي انتم بتعملوه! امال بنعمل ايه يا رب! بل تحبون العاجلة. بقلوبكم مليانة حب للي يومين وهتخلص وهتروح
وتلاقوا نفسكم قدام الحساب. وتذرون الاخرة. تذرون دي كلمة زهد بتسيبوها. بتزهدوا فيها. ما بتفكروش فيها. خلاص مش في دماغنا. مش في دماغنا الاخرة مش في دماغنا غير الدنيا واحلام الدنيا وشهادات الدنيا واموال الدنيا. وجوه يومئذ ناضرة ووجوه يومئذ باسرة. ايه ده! ده ايه يا رب! ده
ده نهاية يوم القيامة بقى النهاية بتاعة يوم القيامة. ان الوشوش بقت نوعين. يعني على يوم القيامة يعني بعد مسلا اربعين خمسة واربعين الف سنة كده من يوم القيامة خلاص الوشوش هتبقى كلها نوع من اتنين
وجوه يومئذ ناضرة منورة كده وفرحانة. ليه الى ربها ناظرة. عارفين لما لما الطالب يروح كده يشوف النتيجة يقوم يبص كده يلاقي نفسه طلع الاول الاول ايه ده او طلع من الاوائل انا نجحت انا طلعت من الاوائل الله اكبر الحمد لله ويجري ويفرح وتلاقي وشه نور ويدخل على اهله كده انت وشك
منور كده وفرحان. انت شكلك بالتأكيد جبت مجموع كبير. عرفوا منين ؟ الوش بان عليه. وجوه يومئذ ناضرة فرحانة منورة مشرقة. ليه ؟ الى يا ربها ناظرة. نظرك لوجه الله. حلم حياتنا يا جماعة. حلم حياتنا يا اخوانا جميعا. والى ربها ناظرة
انك انت تبصي لوجه الله. انك تبصي لوجه الله. ده العلماء اعوذ بنور وجهك الذي اشرقت له الظلمات. تخيل كده نور وجه الله ده كده وانت بتشوفه لاول مرة. تخيل جلال وجه الله. يا رب لك الحمد كما ينبغي لجلال وجهك. ده
بتوع الفلك لما ربنا علمهم التلسكوب. وبصوا بالتلسكوب فشافوا الفلك. شافوا جلال ملكوت الله. علماء الغرب بتوع ناسا الكفرة. قالوا هذا مجال من يدخل فيه اللي هو مجال الفلك اللي هو ملكوت الله ده والنظر فيه اما ان يصاب بالجنون واما ان يخر ساجدا لاله هذا الكون وخالق هذا الكون
يعني لما ربنا كشف بس للعلماء عن جلال ملك الله قالوا ان واحد ممكن يتجنن فما بالك بجلال وجه الله مش جلال ملك الله بقى جلال وجه الله. ما بالك بجمال وجه الله! ما بالك بنور وجه الله
ده نور وجه حورية لما تضحك تنور الجنة كلها. ده نور وجه مخلوق. امال نور وجه الخالق سبحانه وتعالى. عشان كده الى ربها ناظرة. لما تشوف لذة النظر لوجه الله خلاص تفضل تنظر لله وهي فرحانة وسعيدة الحمد لله يا رب. اللهم لك الحمد يا رب. خمسين الف سنة واقفين في ارض المحشر. شعارهم
كلهم نريد ان نرى ربنا كما صح عن رسول الله صلى الله عليه وسلم. في البخاري ومسلم. عايزين نشوفك يا رب نشوفك ازاي يا رب؟ عايزين نشوفك يا رب. ففي الاخر بقى ربنا يمن
يشوفوه سبحانه وتعالى. ووجوه يومئذ. النوع التاني. ووجوه يومئذ باسرة. يعني ايه باسرة؟ باسرة. عارفين الاطفال المبتسرين اللي بيتولدوا مصفوطين مسخوطين كده اهو باسرة الوش مصفوط. مسخوط. الخدين منخسفين وداخلين لجوة. الدموية رايحة من الوش. اللون منتقع. الرعب
السواد على الوش وجوه يومئذ باسرة. ليه؟ تظن ان يفعل بها فاقرة. يعني ايه فاقرة؟ فاقرة يعني ضربة تضرب العمود الفقري تكسره. طب يعني ايه لما العمود الفقري يتكسر في الدنيا اللي العمود الفقري بتاعه بيتكسر ربنا يعافي مرضى المسلمين. بيصاب بالشلل الكامل الرباعي. الشلل
كامل. يعني يعني ايه تظن انه يفعل بها فاقرة؟ يعني يعني عارفة ان هييجي مقمع من مقامع الحديد هيضربها في عمودها الفقري يكسره. او هييجي سلسلة من سلاسل النار تخبطها في عمودها الفقري تكسره. او هتسحب على وجهها وهي بالقوم. يعني ايه فاقرة؟ طب وهو يظن كده ليه؟ اصل هو شاف
انت الوقتي لو سمعت صوت واحد في القبر بتاعه الوقتي بيتعزب على معصية انت بتعملها قلبك هيقف لو انت سمعت صوت واحدة بتتعذب في قبرها على معصية انت عملتيها النهاردة لا يمكن تعمليها تاني. ما بالك ان ده يوم القيامة ماشي يوم القيامة
ماشي يوم القيامة يشوف قدامه ده بيتسحب على وشه للنار والعياذ بالله. ايه ده! ده ده كان بيعمل نفس المعاصي اللي انا باعملها. وده وهو بيعدي من قدامه على الصراط
طلع لسان لهب خده الى قاع جهنم. ايه ده! ده ده كان بيعمل نفسه معصية. وده بيتعلق من على الصراط ويقوم يقع وفي الاخر هوا في النار والعياذ بالله. وده وهو خارج من
العرض على الله خرج يا ليتني لموت كتابيا. ولم ادري ما حسابي. خذوه فغلوه. يصدر الامر ان الملك انه يقبض عليه ويلقى به في في جهنم كلمة شفير جهنم شاف ان اللي عصوا ربنا زي ما هو عصاه شافها اتعمل فيهم ايه وشاف ده والعرق لجمهور لغاية ما خلاص مش قادر يتكلم ولا قادر يعمل حاجة
هو اللي قادر ياخد نفسه من كتر ما العرق لجمه. ايه ده! تظن ان يفعل بها فاقرة. ليه؟ لانه شاف اللي عصوا ربنا سبحانه وتعالى اتعمل فيهم ايه؟ فهو عارف طب ما انا عصيت نفسي المعاصي ديت
كلا كلمة كلا كلا كلا ده غضب الملك غضبان زي ما قلت لكم في اول السورة لا اقسم. الملك غضبان غضبان ليه؟ غضبان من اصحاب النفس اللوامة طب انا هاعمل ايه يا رب؟ يعني ايه هتعمل ايه؟ يعني ايه هتعمل ايه؟ ده خلقك. ورزقك وانعم عليك. واداكي بس قولي يا رب
بس انت قولي يا رب. قولي له يا رب انا عايزاك يا رب انا عايزك اختارني يا رب. قل له يا رب. قل له يا رب انا عايزك ومش قادر على نفسي يا رب. انا عايز اقرب منك كمان يا رب. يا رب قربنا منك يا رب
يا رب خذ بنواصينا اليك يا رب. يا رب طهر قلوبنا يا رب. يا رب املأ قلوبنا من نورك ومن الايمان واليقين يا رب يا رب اعنا على شهواتنا وعلى الشيطان يا رب. قومي قومي صلي ركعتين. قومي اتوضي الوقتي. وصلي ركعتين واسجدي له. قولي له يا رب انا مش قادرة على نفسي. انا حاولت ومش
على نفسي ما عادش لي امل غيرك انا جيت لك واقفة على بابك. وباقول لك عيني على نفسي اهديني يسر لي طريقي اليك يا رب. قم صل قيام ليل وابكي من ايديك
وما تسيبش الصلاة غير ودموعك نازلة من على وشك. وانت بتقول له انا من غيرك ضايع. ما ليش قيمة. ما فيش معنى لحياتي. حياتي كلها وهم ما لهاش اي قيمة من
يا رب كلا اذا بلغت التراقي. ايه اللي بلغت التراقي؟ الروح. ايه ده! هو ربنا بيتكلم دلوقتي عن ايه ؟ عن خروج الروح. خروج الروح اللي هو الايه ؟ الموت؟ طب يا رب طب ما كنت تتكلم عن الموت قبل
بتتكلم عن القيامة. لا ده ربنا بيجيب لك اخر السورة بقى اخر مشهد لك في الدنيا. وانت نايم على فراش الاحتضار. كلا اذا بلغت التراقي والروح بتتسحب من الرجلين من الصوابع من الفخذين من البطن من الصدر من الايدين من الكتفين لغاية ما توصل للنقطة دهي. اللي ما
القوتين دهم العضمتين اللي بالعرض دول. لغاية ما توصل للنقطة دي. كلا اذا بلغت بلغت يعني وصلت خلاص. لو طلعت كده خلاص هترجع ازاي تاني؟ كلا اذا بلغ التراقي وصلت لهذه النقطة. روحك بقت هنا. وانت نايم وخلاص رجليك بدأت تدلك. فاللي حواليك بدأوا يحسوا رجليه اتلجت. رجليك ما عادتش
ايديه ما عادتش بتتحرك ليه ؟ هو ما له؟ هو حصل له ايه ؟ وقيل من راق. مين ييجي يرقيه بسرعة؟ مين ييجي يعمل اي حاجة؟ اجروا اتصلوا الدكتور اجروا هاتوا عربية اسعاف. اجروا اتصلوا بالمستشفى. من راق. حد ييجي ينجدنا. اللي حوالينا بقوا مرعوبين وملهوفين بيحبوك ومش عايزين يسيبوك
متمسكين بك بس انت بتتسحب من ايديهم غصب عنهم. والملايكة برضو تقول من راق. يعني ايه؟ الملايكة تقول من راق يعني ايه؟ يعني مين اللي هيرقى به؟ ملايكة الرحمة ولا ملايكة
يعني روحوا لما هتطلع مين اللي هيركب روحه ملك الموت لما هينزع روحه. مين اللي هياخدها من ملك الموت؟ ملايكة الرحمة اللي وجوهها كانها الشمس مشرقة ولا ملايكة العزاب اللي هي سود الوجوه ومعهم مسوح من مسوح النار كفن من جهنم يتلف فيه روح المعذب والعياذ بالله. مين اللي هيرقى به؟ ملايكة
الرحمة اللي هتطلع به سبع سماوات كل ما يطلع لباب من ابواب السماء يتفتح له. عشان روحه تطلع الى الله سبحانه وتعالى. ولا ملايكة العذاب اللي هتاخده وتطلع به للسماء
فلا يفتح له ابواب السماء حتى يلج الجبل في سم الخياط. ثم يطرح الى الارض طرحا والعياذ بالله. مين اللي هيرقى به؟ مين؟ مين اللي هيرقى بك مين اللي هيركى يا جماعة؟ مين اللي هيرقى بهذه الروح؟ مين اللي هيرقى بروحك؟ ملايكة الرحمة ولا ملايكة العزاب؟ مين وانت بتموت كده لما هتبص هتلاقيه قدامك دول ولا دول
مين وانت طالع من قبرك هتلاقيه قدامك دول ولا دول ؟ مين يا اخوانا ؟ يا اخوانا احنا عايزين نحط الاخرة بين عينينا هنا هو. يعني عينينا دي تفضل ما تبصش غير عليها عشان نوصل
ربنا سبحانه وتعالى عشان نصل الى الله سبحانه وتعالى. كلا كلا اذا بلغت التراقي وقيل من راق وظن انه الفراق بس كل اللي حواليه بيقولوا حد يرقيه ولا حد ينجده. وهو عارف ان هو الموت
انت نايم ساعتها وانت عارف ان هو الموت لا محالة. عارف ان هو ده الاجل. ده انت روحك بقت هنا. خلاص بقى. مين ايه ودكتور ايه خلاص ما عدش ينفع
ظن انه الفراق عرف ان هو الموت. بس شوفوا ربنا بيقول ظن انه الايه؟ الفراق. الفراق ده لما يكون اتنين حبايب اوي اوي. بيسيبوا بعض في كل واحد فيهم قلبه بيتقطع على التاني فراق. فراق. الفراق ده بعد الاحبة. انما الهجر او ده ده بعد الكارهين. انما
ده بعد الاحبة يا جماعة. بعد الاحبة بيبص نايم على فراش الموت وبيبص حواليه. للبيت اللي بناه بعمره وبشقى عمره. انا هسيبك انا انا ارتبط بك انا ارتبطت بالبيت ده بس النهاردة هنام في بيت تاني خالص. يبص للعفش اللي فرشه بعمره كله هيسيبه. يبص لمراته اللي بيحبها. ما هواش عايز يسيبها بس
سبها غصب عنه وعنها يبص لولاده فلزة كبده وهم بيعيطوا وهو قلبه بيتقطع هيسيبكم غصب عني ما اقدرش. ده حكم الملك سبحانه وتعالى يبص لاصحابه والاخوان وهم واقفين حواليه هسيبكم غصب عني. يبص للشهادة المتعلقة على الحيطة اللي قعد سنين طويلة يحصل فيها. هيسيبك
غصب عني خلاص ظن انه الفراق هيسيب الدنيا وهيسيب متاحها وهيسيب شهواتها وهيسيب كل حاجة ارتبط بها في الدنيا. وظن انه الفراق والتفت الساق بالساق وظن انه الفراق. والتفت الساق بالساق. لما يظن ان هو الفراق يبدأ رجليه تلف
حوالين بعضها يبدأ جسمه ينكمش يبدأ يحس انه خلاص ما عدش مرعوب. ده انا ده انا تلات ساعات ولا ساعتين وهنام تحت تحت الارض وهنام في بيت جديد كنت باعدي من عليه في الدنيا بس ما كنتش بابص له. اول مرة هابص. اول مرة هاسكن فيه ده انا ده انا مش هابص له. ده انا هاسكن فيه. وظن انه الفراق والتفت الساق
بدأ جسمه ينكمش. وبدأ جسمه يدخل في بعضه. وبدأ يحس ان هو ما هوش قادر يعمل حاجة. ما هوش قادر. هيعمل ايه؟ هيخطي خطوة لقدام. هيخطي خطوة لقدام ازاي ؟ ده هو مرعوب من الاخرة. هيرجع خطوة لورا مرة واحد والله قال لي. قال لي والدي مات انا شفت بعد ما مات انه معدي من على كوبري كده كوبري على الماية قام
رجليه لفة في بعضها. فقام واقف ما هوش عارف يمشي قلت الله اكبر. والتفت الساق بالساق. ده عمل ايه ده؟ ده كل ورس يتامى ولا كل ربا ولا كل حرام ولا عمل
ايه وهو بيعدي من على الصراط تلف الساق بالساق خلاص. ولو نشاء لمسخناهم على مكانتهم. يتمسخ على مكانه. زي ما يلتف الساق بالساق كده. يقف على الصراط. فما استطاعوا مضيا ما يقدرش يكمل. هيكمل ازاي ؟ ما هو خلاص الطريق قدام ضلمة. ولا يرجعون هيرجع ازاي ؟ ده هو اتجاه واحد يبقى الحل انه
في جهنم والعياذ بالله والتفت الساق بالساق الى ربك يومئذ المساق. مشهد الجنازة مشهد بعد ما مات خلاص الروح طلعت جنازة فوق في السما. مشهد بعد ما الروح طلعت واتغسل
وتكفن كفن ما لوش جيوب ما فيش فيه جيب يتحط فيه فلوس ما فيش فيه جيب يتحط فيه موبايل حد يرن لك ولا يرن لك يونسنا في العزلة دي. ما فيش فيه جيب يتحط فيه اي ام بي ثري ولا حاجة الواحد يسمع يسمع اي اغنية
خلاص الى ربك يومئذ المساق والجنازة ماشية. وهو متشال على الاعناق. والله اعلم. والناس ماشية عايزة تضعه في التراب وترجع الله اعلم هو بيقول قدموني قدموني ولا بيقول يا ويلها اين تذهبون بها؟ الى ربك يومئذ المساق متشال على الاعناق
الى حيث يلقى جزاء كل عمل صالح او عمل سيء عمله. الى ربك يومئذ المصاب فلا صدق ولا صلى جاي مفلس جاي معهوش رصيد. ما اهتمش ان هو يعمل رصيد. ما اهتمش ان هو يشحن رصيد. فلا صدق ولا صلى. ربنا بيقول ايه في اخر السورة؟ بيقول ايحسب
الانسان ان يترك سدى ايحسب الشباب ان يتركوا سدى ايحسب البنات ان يتركوا سدى؟ ايحسب الاباء والامهات ان يتركوا سدى؟ احنا فاكرينها لعبة يا جماعة احنا فاكرين الدنيا لعبة احنا مش جايين نلعب
والله العظيم احنا مش جايين نلعب. المظاهرات اللي بتتعمل بعد ماتشات الكورة الايام دي بمناسبة انتصار مصر. الانتصارات التاريخية بتاعة مصر في الكورة المظاهرات اللي بتتعمل للفجر دي ما اتعملتش من الشباب لما النبي اتشتم في الدنمارك
ومش هتتعامل من الشباب لما الفيلم الهولندي اللي عايزين يحرقوا فيه المصحف ويشتموا في الاسلام اتعمل. المزاهرات دي ما اتعملتش يا جماعة. ما اتعملتش ليه؟ ليه عاطفية تجاه الدنيا اعظم واكبر من عاطفتنا تجاه الدين. ايحسب الانسان ان يترك سدى زي ما ربنا بيقول كده. وكم قسمنا من قرية كانت ظالمة اتقطمت
وانشأنا بعدها قوما اخرين. ايه ده اتقطمت! فلما احسوا بأسنا اذا هم منها يرقدون. اول ما حسوا ان عقوبة المعاصي بتتنزل السنة بتتزلزل السما بدأت تبطل حجارة ولا حاجة. الارض بدأت تضطرب. فيه ملايكة بدأت تتشاف. اذا هم منها يركضون طلعوا يجروا يجروا يجروا. لا تركضوا وارجعوا الى ما
ومساكنكم لعلكم تسألون. وينزل كل مجموعة من الملايكة على واحد من العصاة والمجرمين اللي بيجرم تدور معركة بينه وبينهم غير مرئية ما حدش فيسقط جثة هامدة لا ترقدوا وارجعوا الى ما اترفتم في الملايكة بتقول لهم تعالوا. انت رايح فين يا حبيبي؟ انت رايحة فين يا حبيبتي؟ وارجعوا الى
اترفتم فيه ومساكنكم لعلكم تسألون. قالوا يا ويلنا انا كنا ظالمين. طب خلاص والله معلش. فما زهلت تلك دعواهم حتى جعلناهم حصيدا خامدين. الموقف انتهى يا جماعة والقرية كلها بقت جسس جميلة على الارض. التعليق اللي نازل من فوق سبع سماوات ايه! التعليق الرباني ايه! وما خلقنا السماء والارض وما بينهم وما لاعبين
انتم كنتم فاكرينها لعبة؟ اللي ضيع تسعة وتسعين في المية من البشر انهم كانوا فاكرينها لعبة اللي ضيع ناس كتير اوي اللي ضيع رجال كتير اوي ونساء كتير اوي النوم كانوا فاكرينها لعبة
انهم كانوا فاكرين انهم جايين الدنيا دي يلعبوا الدنيا دول يعملوا لقمة على مزاجهم. ايحسب الانسان ان يترك سدى؟ الم يكن نطفة من مني يمنى؟ ثم كان علقة ده انت كنت علاقة اتنين سنتي في جدار الرحم. ده انت كنت علقة اتنين سنتي في جدار الرحم
احنا كنا عرق يا جماعة وقبلها كنا نطفة. نطفة عارفين زي الضفادع اللي بتبقى لسة ديدان كده بتجري في الماية قاعدة تجري في الماية كده. كان الواحد نطفة زي دي كده. وبعد كده
علاقة اتنين سنتي متعلقين في جدار الرحم. الم يكن نطفة من مني يمنى ثم كان علقة ربنا بيقول لك انت افتكر انت كنت ايه؟ افتكر انت كنت ايه؟ يا اللي بتعصوا ربنا. يا اللي اتفتنتوا بالمعصية. يا اللي ربنا اداك جمال ولا
حاجة وبقيت ممسلة ولا بقيتي مغنية وقاعدة تفتني شباب المسلمين ليل نهار وانت كنت علقة وكنت نطفة يا حوت يا اللي قاعد تاكل اموال المسلمين ليل نهار. تاكل حرام وتبلع ربا وتاكل رشوة وتسرق. وتدوس بجزمتك على رقبة الغلابة
انت كنت علقة وكنت نطفة. يا شاب يا اللي قاعد من ساعة ما بتصحى لغاية ما تنام. تكلم دي على المحمول. وتقابل دي برة وتبص لدي وتكلم دي وتمسك ايد دي والسلسلة بعد كده معروفة. ده انت كنت حتة نطفة وحتة علقة. يا بنتي يا اللي ماشية عاملة شعرك بميت جنيه عند الكوافير
ولابسة طقم والعياذ بالله مرات ابو جهل ومرات ابو لهب ما كانوش يقبلوا ان هم يمشوا به في الشارع في شوارع مكة. وماشية فرحانة ان ده بيبص لك وده بيتفتن
وده بيتجرجر على جهنم بسببك. ده انت كنت حتة نطفة وكنت حتة علقة. يا اللي ظالم لمراتك ويا اللي ظالمة لجوزك. ويا اللي واكلين في بعض وايه اللي واكلين مال اليتامى ويا اللي ناسيين اخرتكم ويا اللي سادرين في غيكم ويا اللي مستهترين بالقضية ويا اللي فاكرين ان ركعتين بتخطفوهم
كل يوم وخلاص بسرعة كده وقلوبكم بتفكر في الدنيا. كفاية قوي على ربنا. ده انتم كنتم حتة نطفة. كنتم حتة علقة. ايحسب الانسان ان يترك الم يكن نطفة من مني يمنى
ثم كان علقة فخلق فسوى فجعل منه الزوجين الذكر والانثى. اليس ذلك بقادر على ان يحيي الموتى؟ اليس ذلك بقدر؟ بلى قادر ربنا مش قادر انه ينفز كل كلمة قالها في السورة ربنا مش قادر انه يعمل كل كلمة قالها في السورة مش ده كلام الملك العظيم يا جماعة بلى قادر يا رب قادر
يا رب اتقفل اتقفل الفيلم بتاع الصورة دلوقتي يا جماعة. اتقفل العرض الحي اللي احنا كنا فيه دلوقتي يا جماعة تفاجأ انك لسة في الدنيا. هتفاجئ انك انت لسة هنا. هتفاجئي ان مشهد بارق البصر. وخسف القمر اللي اترعبنا منه. وبعد كده فجأة لقينا نفسنا الى ربك يومئذ
المساق واحنا بنتساءل لربنا سبحانه وتعالى نتحاسب. وبعد كده فجأة مشهد واحنا بنقر على اعمالنا ينبأ الانسان يومئذ بما قدم واخرى. وبعد كده مشهد الواحد بيتوسل ويتضرع ويبكي بندم. بل الانسان على نفسه بصيرا. وبعد كده مشهد واحنا نايمين على فراش الموت. في اخر دقايق في عمرنا
كده مشهد واحنا متساقين في الجنازة خلاص مشهد عجز تام تام تام بعد كده ربنا سبحانه وتعالى بيقول لنا اهو انتم لسة هنا اهو انتم لسة قدامكم فرصة اهو. يا اصحاب النفس اللوامة. يا اللي عاوز بس مش قادر. يا اللي عاوزة بس مش قادرة. يا اللي عاوز تطلع في الطاعة اكتر من كده
كده وتبقى قوام وصوام بس مش قادر على نفسك يا اللي تبت الى الله بس لسة فيه معصية مش قادرة تسيبيها. فيه حاجة من اللي ربنا نهى عليها لسة مش قادرة تسيبيها. يا اللي تبت ولسه مش قادر تسيب الاغاني او السجاير. او
او مش قادر تسيب قناة معينة ربنا حرم انك تنزر على المنازر اللي فيها. يا اللي التزمت وانتقبت بس لسة طاعات الدين مع جوزك ومع رحمك ومع ومع ربك في عبادتك لسة ما اتظبطتش
يا جماعة يا مذبذبين يا اللي سطر وسطر يا اللي فترة مقبلين على الله وفترة بعاد على الله. يا اللي الصحيفة بتاعتنا شوية طاعه وشوية معصية. يا اصحاب النفس اللوامة. يا اللي عاوزين تبقوا احسن من كده. يا جماعة
فوقوا. يا جماعة انتبهوا. يا جماعة انا باوصيكم النهاردة ان انتم كل واحد مننا ان شاء الله يعني احنا الوقتي في التوصيات انا باوصيكم ان كل واحد مننا ان شاء الله الليلة يمسك صورة القيامة ويقرأها كويس جدا في قيام الليل. انا عايزك تقومي الوقتي بقى ان شاء الله تتوضي وضوء كده كويس كده عشان الوضوء
من كلمة ضياء حتى عشان تبقي كلك ضياء كده الزنوب والسواد بتاع الزنوب ده ينزل من على قلبك ومن على وشك انا عايزك تقوم تتوضى بعد الحلقة ديت وتقوم تقف بين
ربنا سبحانه وتعالى وتمسك المصحف او لو حافز سورة القيامة من غير مصحف. وتقف تصلي في ركعتين بس انا عايز الركعتين يطولوا. انا عايز كل كلمة في السورة مرتين وتلاتة واربعة. انا عايزك تبكي الليلة. انا عايزك دموعك دي تنزل على وشك وانت بتقولي له ارحمني يا رب. وخذ بناصيتي اليك وخد بايدي اليك يا رب
انا عايزك ما تخلصش الركعتين دول غير وانت بتبكي من ايدين ربنا سبحانه وتعالى. يا جماعة يا جماعة ده عزم نعزم كده قدام ربنا عهد قدام ربنا انكم تقوموا تصلوا
قيام الليلة وتحفظوا سورة القيامة ان شاء الله بازن الله. وتحفزوها. ولما تحفزوا السورة بازن الله سبحانه وتعالى يعني نبدأ نسمعها بقى ونبدأ بقى سنة الحفز بتاعة القرآن وحزاير التسميع. وطول الاسبوع ده الى ان نلتقي ان شاء الله الجمعة القادمة بازن الله برضه في نفس المعاد دهوت لغاية ما نلتقي الجمعة القادمة باذن الله سبحانه وتعالى
نبدأ بقى نعيش مع سورة القيامة طول الاسبوع ده. عشان المرة الجاية نتكلم عن نموزج تاني بقى. ونتكلم عن خطوة تانية في طريقنا لربنا سبحانه وتعالى. ونبدأ بقى ناخد ايدينا بايدين بعض
ننطلق الى الله سبحانه وتعالى. يا جماعة يا جماعة احنا مش هنعرف زنوبنا حاجبة عننا عطاءات من ربنا قد ايه غير لما نتوب. زنوبنا عاملة زي السقف اللي فوقي ده هو
زي السقف اللي فوقك الوقتي واللي فوقك الوقتي. السقف مانع العطاءات بتاعة ربنا انها تنزل ومانع الدعاء بتاعنا ان هو يطلع. بس السقف فيه حتة لسة مفتوحة. الزنوب ما سدتهاش. ففي عطاءات برضو بتنزل. فانت
بيتهيأ لك ان ده الطبيعي ان الطبيعي ان ان العطاءات دي بس. ان هو ده كرم ربنا او ده عطاء ربنا لأ. ده انت لو ادمنت الاستغفار انت لو جددت التوبة الليلة
السقف ده اتزال بقى سقف المعاصي ده سقف حجب المعصية هتفاجئوا بان السما بتمطر عليكم عطاءات لربنا سبحانه وتعالى. هتفاجئوا ان ان ايه ده يا رب ايه الكرم ده! هو ده الطبيعي يا جماعة! هو ده الطبيعي! بس كانت زنوبنا حدبة علينا. انا عايزنا نقول كلنا الوقتي. اللهم انا تبنا اليك. لا لا لا لا. انا عايز كلنا
نقول الوقتي سيد الاستغفار. انا عايزك بقلبك الوقتي تقولي معي. وبقلبك تقول معي. اللهم انت ربي اللهم انت ربي لا اله الا انت ما ليش غيرك. هاروح فين ؟ انا على بابك اهو. احنا على بابك اهو. يا ملك يا عظيم. احنا على بابك اهو. والتلت الاخير من
بالليل داخل او بيدخل اهو يا رب. احنا على بابك لا اله الا انت خلقتني وانا عبدك وانت تقولي خلقتني وانا امتك. انت اللي خالقني زرة زرة في جسمي ايدك انت. قلبي ده صنعة ايدك انت. ناصيتي دي من ايديك انت. خلقتني وانا عبدك. وانا على عهدك ووعدك ما استطعت
على دي يعني عزم ما استطعت هجيب اخري يا رب. من النهاردة انا هجيب اخري. امال سيد الاستغفار ليه؟ لان فيه عزيمة رهيبة على الطاعة وانا على عهدك ووعدك ما استطعت. ما استطعت له يعني هجيب اقصى استطاعة. انا هجيب اخري يا رب. انا من النهاردة انا جديدة يا رب. انا من النهاردة عبد جديد يا رب
انا من النهاردة انسان جديد. انا من النهاردة هموت نفسي في كل يوم من حياتي عشان اطيعك يا رب. عشان كل يوم اقرب منك خطوة جديدة. وانا على عهدك ووعدك ما استطعت
اعوذ بك من شر ما صنعت. نجني من عقوبة معصية في الدنيا يا رب. ذنوبي هتضيعني. ذنوبي بقى لها سقف حاجب بيني وبينك. اعوذ بك من شر ما صنعت احميني من زنوبي واحميني من نفسي يا رب
ابوء لك بنعمتك علي يا ما انعمت علي ومعترف ومعترف وابوء بذنبي ومعترف بذنوبي كلها. كلها يا رب معترف بها كلها. ادم لما عصى ربنا ابليس لما عصى ربنا قال فبما اغويتني
اتهم ربنا انما ادم لما عصى ربنا قال ربنا ظلمنا انفسنا. اتهم نفسه. فانا باتهم نفسي عشان انجو زي ادم. مش هاعاند عشان اهلك زي ابليس انا يا رب ابوء بذنبي انا معترف
عايز ايه ؟ اغفر لي. اغفر لنا يا رب. امحو زنوبنا كلها يا رب فانه لا يغفر الذنوب الا انت. ما لناش غيرك. وواقفين على وما لناش امل غير فيك. اللهم تب علينا لنتوب
اللهم تب علينا توبة ترضى بها عنا. قولوا امين من قلوبكم يا جماعة. قولوا امين. احنا داخلين على ساعة اجابة. اللهم تب علينا توبة نصوحة. اللهم اصلح لنا قلوبنا املأ لنا قلوبنا نورا. املأ لنا ابصارنا واسماعنا نورا. اللهم ثبت قلوبنا على دينك حتى نلقاك
اللهم احفظنا من الفتن ومن الشهوات يا رب. يا رب قدمنا الى بابك وليس لنا ملاذ الاك. يا رب يا رب يا رب احمنا من فتن الشيطان ومن فتن النفس والهوى يا رب. اللهم ثبتنا على دينك. اللهم استعملنا ولا تستبدلنا. اللهم استعملنا ولا تستبدلنا. اللهم
انصر اخواننا في فلسطين وفك كربهم وفك اسرهم يا رب. اللهم تب علينا توبة ترضى بها عنا. امين امين امين. سبحان سبحانك اللهم وبحمدك اشهد ان لا اله الا انت
استغفرك واتوب اليك وجزاكم الله خيرا